Eagle FC 44: O‘zbekistonlik MMA jangchisi Firdavs Hasanov Habib Nurmagomedovga tegishli promoushenda jang qiladi

AQShning Mayami shahrida 28-yanvardan 29-yanvarga o‘tar kechasi (Toshkent vaqti bilan 29-yanvar erta tongda) MMA bo‘yicha Eagle FC 44 turniri bo‘lib o‘tadi.

Unda o‘zbekistonlik jangchi Firdavs Hasanov ham ishtirok etadi. Hasanov amerikalik Shon Banchga (10-5, 3 KO) qarshi oktagonga ko‘tariladi.
27 yoshli Firdavs Hasanov yengil vazn toifasida (57-61 kg) harakat qiladi. Tomonlar jangdan oldin tarozidan o‘tgan. Unga ko‘ra Hasanov 60,8 kg, Banch esa 61,5 kg tosh bosgan.
Hasanov shu vaqtga qadar MMA’da 6 ta jang o‘tkazib, shularning 4 tasida g‘alaba qozongan bo‘lsa (1 ta jangda raqibini nokautga uchratgan), ikkitasida mag‘lubiyatga uchragan.
Shuningdek, mazkur oqshomda quyidagi janglar bo‘lib o‘tadi:
Asosiy kard:
Prelim kard:

Ma’lumot uchun, Eagle Fighting Championship promousheni UFC sobiq chempioni Habib Nurmagomedovga tegishli. Nurmagomedov promoushenga 2020-yilda asos solgan.